**ОБРАЗЛОЖЕЊЕ**

 **ПЛАНА ГЕНЕРАЛНЕ РЕГУЛАЦИЈЕ**

**ПОДРУЧЈА У ОБУХВАТУ ЗАШТИТНОГ ПОЈАСА**

 **ИНФРАСТРУКТУРНОГ КОРИДОРА**

 **МАГИСТРАЛНОГ ГАСОВОДА НИШ - ДИМИТРОВГРАД**

План генералне регулације подручја у обухвату заштитног појаса инфраструктурног коридора магистралног гасовода Ниш - Димитровград, у даљем тексту: План, ради се на основу Одлуке о изради Плана генералне регулације подручја у обухвату заштитног појаса инфраструктурног коридора магистралног гасовода Ниш - Димитровград ("Сл. лист Града Ниша", бр.18/17).

Разлог израде Плана је разрада подручја у обухвату Генералног урбанистичког плана Ниша 2010-2025 ("Сл. лист Града Ниша", бр.43/11) за која су Просторним планом подручја посебне намене инфраструктурног коридора магистралног гасовода Ниш-Димитровградса елементима детаљне регулације ("Сл.гласник РС", бр. 102/16), у даљем тексту: Просторни план, дефинисане смернице у циљу спровођења Просторног плана у другим просторним и урбанистичким плановима. Просторним планом дефинисана је обавеза да надлежни органи јединица локалне самоуправе, чији су делови територије у обухвату овог Просторног плана донесу одлуку и покрену поступак усаглашавања донетих планских докумената са овим просторним планом у склопу редовне процедуре измене и допуне тих планова, али у року који не може бити дужи од четири године од дана доношења овог планског документа.

Циљ израде Плана је усаглашавање планских решења, у складу са решењима у Просторном плану и новонасталим потребама, као и дефинисање актуелне проблематике уређења и изградње простора у обухвату Плана. Циљ је да се у планском документу прикажу идентичне намене и планска решења из Просторног плана за обухват површина јавне намене у функцији гасовода у појасевима заштите гасовода, као и да се даље разраде основне смернице и правила Просторног плана дефинисана за заштитни појас инфраструктурног коридора магистралног гасовода Ниш - Димитровград.

Границе обухватa Плана дефинисане су по енклавама:

**Енклава 1** - обухвата део подручја Плана генералне регулације подручја ГО Црвени Крст-трећа фаза ("Сл.лист Града Ниша", бр.17/16) од Главног разделног чвор (ГРЧ) "Ниш", даље североисточно преко државног пута IIА реда бр.158 КО Чамурлија, до границе Плана генералне регулације подручја ГО Црвени Крст-трећа фаза. Површина обухвата енклаве износи 79,19хa.

**Енклава 2 -** обухвата део подручја Плана генералне регулације подручја ГО Црвени Крст-друга фаза ("Сл.лист Града Ниша", бр.96/13), од западне границе Плана генералне регулације подручја ГО Црвени Крст-друга фаза, преко Рујничког потока, правцем према истоку преко Хумског потока до источне границе Плана генералне регулације подручја ГО Црвени Крст-друга фаза. Површина обухвата енклаве износи 75,26хa.

**Енклава 3** - обухвата део подручја Плана генералне регулације подручја ГО Пантелеј-друга фаза ("Сл.лист Града Ниша", бр.44/15) уз северну границу Плана генералне регулације подручја ГО Пантелеј-друга фаза. Површина обухвата енклаве износи 17,50хa.

**Енклава 4** - обухвата део подручја Плана генералне регулације подручја ГО Пантелеј-друга фаза ("Сл.лист Града Ниша", бр. 44/15) уз северну и североисточну границу Плана генералне регулације подручја ГО Пантелеј-друга фаза. Површина обухвата енклаве износи 31,58хa.

**Енклава 5** - обухвата део подручја Плана генералне регулације подручја ГО Пантелеј-друга фаза ("Сл.лист Града Ниша", бр.44/15) од северне границе Плана генералне регулације подручја ГО Пантелеј-друга фаза, југоисточно преко Кнезселске (Суводолске) реке, у правцу југа преко државног пута IА реда бр.4, а затим у правцу истока, паралелно са државним путем IА реда бр.4 и јужно од њега до источне границе Плана генералне регулације подручја ГО Пантелеј-друга фаза. Површина обухвата енклаве износи 220,42хa.

**Енклава 6** - обухвата део подручја Плана генералне регулације подручја ГО Пантелеј- трећа фаза Исток ("Сл.лист Града Ниша", бр.44/15), јужно од државног пута 1А реда бр.4 и у највећем делу паралелнa са њим до источне границе Плана генералне регулације подручја ГО Пантелеј-трећа фаза Исток. Површина обухвата енклаве износи 73,12хa.

**Енклава 7** - обухвата део подручја Плана генералне регулације подручја ГО Нишка Бања-трећа фаза ("Сл.лист Града Ниша", бр.17/16), јужно од државног пута IА реда бр.4, до источне границе Плана генералне регулације подручја ГО Нишка Бања-трећа фаза. Површина обухвата енклаве износи 114,10хa.

План представља основ за издавање локацијских услова и локацијске дозволе.

План се ради на основу:

* Закона о планирању и изградњи ("Сл.гласник РС", бр. 72/09, 81/09-исправка, 64/10-одлука УС, 24/11, 121/12-одлука УС, 42/13-одлука УС, 50/13-одлука УС, 98/13-одлука УС, 132/14, 145/14 и 83/18), у даљем тексту: Закон,
* Статута Града Ниша ("Сл.лист Града Ниша", бр.88/08 и 143/16),
* Одлуке о изради Плана генералне регулације подручја у обухвату заштитног појасаинфраструктурног коридора магистралног гасовода Ниш - Димитровград ("Сл. лист Града Ниша", бр.18/17), у даљем тексту: Одлука о изради и
* Правилника о садржини, начину и поступку израде докумената просторног и урбанистичког планирања ("Сл.гласник РС", бр.64/15), у даљем тексту: Правилник.

Плански основ садржан је у:

* Генералном урбанистичком плану Ниша 2010-2025 ("Сл. лист Града Ниша", бр.43/11), у даљем тексту: ГУП Ниша и
* Просторном плану подручја посебне намене инфраструктурног коридора магистралног гасовода Ниш-Димитровград са елементима детаљне регулације ("Сл.гласник РС", бр. 102/16).

**Приказ активности које се односе на процедуру доношења Плана:**

* Иницијатива Главног урбанисте Града Ниша за израду Плана генералне регулације подручја у обухвату заштитног појаса инфраструктурног коридора магистралног гасовода Ниш – Димитровград бр.3-18/2017-02 од 06.03.2017.године;
* Одлука о изради Плана генералне регулације подручја у обухвату заштитног појаса инфраструктурног коридора магистралног гасовода Ниш - Димитровград ("Сл.лист Града Ниша", бр.18/17);
* Одлука о неприступању изради стратешке процене утицаја Плана генералне регулације подручја у обухвату заштитног појаса инфраструктурног коридора магистралног гасовода Ниш - Димитровградна животну средину ("Сл. лист Града Ниша", бр. 18/17);
* Новински оглас – објављен у дневном листу "Народне новине" дана 19.06.2017 године;
* Излагање материјалана рани јавни увид - Плана генералне регулације подручја у обухвату заштитног појаса инфраструктурног коридора магистралног гасовода Ниш - Димитровград, у трајању од 26.06.2017.до 10.07.2017.године;
* Критеријуми за одређивање могућих карактеристика значајних утицаја на животну средину Плана генералне регулације подручја у обухвату заштитног појаса инфраструктурног коридора магистралног гасовода Ниш – Димитровград;
* Извештај Комисије за планове града Ниша о обављеном раном јавном увиду Плана бр.353-560/2017-06 од 04.09.2017. године;
* Прибављање услова надлежних министарстава, институција и предузећа;
* Извештај Комисије за планове Града Ниша-стручна контрола Нацрта плана, бр.353-766/2018-06 од 09.07.2018.године;
* Новински оглас - објављен у дневном листу "Народне новине" дана 30.07.2018. године;
* Излагање Нацрта плана на јавни увид у периоду од 30.07.2018. до 28.08.2018. године;
* Сумирање јавног увида/ Примедба/Став обрађивача/Извештај Комисије за планове;
* Претходно мишљење Скупштине ГО Нишка Бања, бр.06-58/2-2018-01 од 26.10.2018.год.
* Претходно мишљење Скупштине ГО Црвени Крст, бр.188/2018-01 од 05.11.2018.год.
* Претходно мишљење Скупштине ГО Пантелеј, бр.30-2/18-01 од 06.11.2018.године.

 **ЈП ЗАВОД ЗА УРБАНИЗАМ НИШ СЕКРЕТАРИЈАТ ЗА**

 **ПЛАНИРАЊЕ И ИЗГРАДЊУ**

 **Директор, Секретар Секретаријата,**

**Мр Мирољуб Станковић, дипл.инж.арх. Игор Игић, дипл.инж.грађ.**